मानीमऊ प्रतिनिधि के मुताबिक शुक्रवार को महमूदपुर बीजा निवासी पिंटू दोहरे अपनी मां प्रेमवती, पत्नी रीता देवी के साथ कन्नौज से मेहंदीघाट तक चलने वाले टेंपो पर बैठा था। उसका चालक से किराए के लेनदेन को लेकर विवाद हो गया। विवाद इतना बढ़ा की मारपीट की नौबत आ गई। चालक ने तीनों की जमकर पिटाई कर दी। सूचना के बावजूद पुलिस मौके पर नहीं पहुंची। बाद में पहुंचे लोगों ने किसी तरह मामले को रफा-दफा कराया।